Må min kæreste flytte ind i min lejlighed?
Udgangspunktet er, at din kæreste gerne må flytte ind i din lejlighed, således det bliver jeres fælles hjem. Grunden hertil er, at der er tale om en familierelation, hvilket er tilladt. Udlejer kan dog gyldigt fravige reglen, såfremt det fremgår af din lejekontrakt. Udlejer må derfor gerne tage et forbehold i lejekontrakten, hvor det fremgår, at kun den eller de personer, der er navngivet, må benytte det lejede.